钦定古今图书集成/明伦汇编/氏族典/第337卷 > 刘煜
## 钦定古今图书集成/明伦汇编/氏族典/第337卷 > 刘煜

按《宋史刘温叟传》：“温叟子煜，字耀卿，进士及第，积官
秘书省著作郎，知龙门县，通判益州。召还，以为右正
言。都城东南有泉出，民争传可以已疾。诏即其地建祥原观。煜言其诡妄不经。又请罢提点刑狱，禁民弃
父母事佛、老者皆不报。表请补外。帝以煜屡言事，乃
判三司户部勾院，出安抚京西还，直集贤院，同修起”
居注，迁右司谏，权判吏部流内铨，改三司户部副使，
擢龙图阁待制、提举诸司库务。累迁刑部郎中、龙图
阁直学士、知河南府，徙河中府，卒。唐末，五代乱，“衣冠
旧族多离去乡里，或爵命中绝，而世系无所考。惟刘
氏自十二代祖北齐中书侍郎环隽以下，仕者相继，
而世牒具存焉。”